今次飯聚地點，選擇咗久違嘅城寨風味，重點當然係要叫返份例牌即燒乳豬，果然仍然保持水準，外脆內嫩，唔肥膩，朋友都讚好除此之外，燒乳鴿亦相當美味，香脆入味而城寨風味炒飯，啫啫芥蘭煲，石頭鍋鮑魚仔及石頭鍋海蔘都ok，上菜時仲熱辣辣，出晒煙咁，天氣凍就啱晒-啲餸唔怕快放涼最失色就係個菜甫蠔仔煎蛋，實咗太鹹，但仍然食到濃郁嘅蠔味，幸好可用嚟送炒飯，否則真係食唔落其中有位侍應生招呼周到，並相當風趣；配合埋食肆環境，實屬令人回味的一頓晚餐